CELEX: 32016D2268
Language: hu
Date: 2016-12-14 00:00:00
Title: A Bizottság (EU) 2016/2268 végrehajtási határozata (2016. december 14.) a 2007/305/EK, a 2007/306/EK és a 2007/307/EK határozatnak az Ms1 × Rf1 (ACS-BNØØ4-7 × ACS-BNØØ1-4) hibrid olajrepce, az Ms1 × Rf2 (ACS-BNØØ4-7 × ACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce, valamint az azokból előállított termékek nyomaira vonatkozó türelmi időszak tekintetében történő módosításáról (az értesítés a C(2016) 8390. számú dokumentummal történt)

16.12.2016   
            
            
               HU
            
            
               Az Európai Unió Hivatalos Lapja
            
            
               L 342/34
            
         A BIZOTTSÁG (EU) 2016/2268 VÉGREHAJTÁSI HATÁROZATA
   (2016. december 14.)
   a 2007/305/EK, a 2007/306/EK és a 2007/307/EK határozatnak az Ms1 × Rf1 (ACS-BNØØ4-7 × ACS-BNØØ1-4) hibrid olajrepce, az Ms1 × Rf2 (ACS-BNØØ4-7 × ACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce, valamint az azokból előállított termékek nyomaira vonatkozó türelmi időszak tekintetében történő módosításáról
   
      
         (az értesítés a C(2016) 8390. számú dokumentummal történt)
      
   
   (Csak a német nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre (1) és különösen annak 8. cikke (6) bekezdésére és 20. cikke (6) bekezdésére,
   mivel:
   
               (1)
            
            
               A 2007/305/EK (2), a 2007/306/EK (3) és a 2007/307/EK (4) bizottsági határozat határozza meg az Ms1 × Rf1 (ACS-BNØØ4-7 × ACS-BNØØ1-4) hibrid olajrepce, az Ms1 × Rf2 (ACS-BNØØ4-7 × ACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce, valamint az azokból előállított termékek (a továbbiakban: géntechnológiával módosított anyag) forgalomból történő kivonásának szabályait. Az említett határozatokat azt követően fogadták el, hogy az engedélyes Bayer CropScience AG jelezte a Bizottságnak, hogy nem áll szándékában kérelmet benyújtani az említett, géntechnológiával módosított anyag engedélyének az 1829/2003/EK rendelet 8. cikke (4) bekezdése első albekezdésének, 11. cikkének, 20. cikke (4) bekezdésének és 23. cikkének megfelelő megújítása iránt.
            
         
               (2)
            
            
               Mindhárom határozat ötéves kezdeti átmeneti időszakot írt elő, amelynek során az említett, géntechnológiával módosított anyagot legfeljebb 0,9 % arányban tartalmazó, abból álló vagy abból előállított élelmiszereket és takarmányokat forgalomba lehetett hozni, feltéve, hogy az anyag jelenléte véletlen vagy technikailag elkerülhetetlen. Az említett átmeneti időszak célja az volt, hogy figyelembe lehessen venni azt a tényt, hogy a géntechnológiával módosított anyag néha kis nyomokban azt követően is jelen lehet az élelmiszer- és takarmányláncokban, hogy a Bayer CropScience AG a géntechnológiával módosított szervezetekből származó magvak értékesítésének beszüntetése mellett döntött, még ha meg is tett minden intézkedést az említett, géntechnológiával módosított anyag jelenlétének elkerülésére.
            
         
               (3)
            
            
               A 2012/69/EU bizottsági végrehajtási határozat (5) az említett, géntechnológiával módosított anyag forgalomból való kivonását követően szerzett tapasztalatok fényében mindhárom határozatot módosította, és az átmeneti időszakot 2016. december 31-ig meghosszabbította. Tekintettel arra hogy a beszámolók szerint a géntechnológiával módosított anyag előfordulásának szintje nagyon alacsony volt, a szóban forgó határozat a géntechnológiával módosított anyag élelmiszerekben és takarmányokban való előfordulásának megengedett szintjét 0,1 tömegszázalékra csökkentette.
            
         
               (4)
            
            
               A 2007/305/EK, a 2007/306/EK és a 2007/307/EK határozat egy olyan intézkedéssorozatot is meghatározott, amelyet a Bayer CropScience AG vállalatnak végre kellett hajtania a szóban forgó, géntechnológiával módosított anyag forgalomból való tényleges kivonásának érdekében, valamint beszámolási kötelezettséget írt elő a Bayer CropScience AG számára.
            
         
               (5)
            
            
               A Bayer CropScience AG 2013 decemberében és 2016 márciusában arról számolt be, hogy a szóban forgó, géntechnológiával módosított szervezetek jelenlétének megakadályozására a 2007/305/EK, a 2007/306/EK és a 2007/307/EK határozatnak megfelelően hozott intézkedések ellenére az elmúlt években nyomokban még mindig felfedezték azokat olajrepce-termékekben. A géntechnológiával módosított szervezetek nyomokban való tartós jelenléte egyrészt az olajrepcefajták biológiai jellemzőivel magyarázható, mivel azok még hosszú ideig nyugalmi állapotban maradhatnak, másrészt a magvak betakarításakor alkalmazott gazdálkodási gyakorlatokkal, amelyek az olajrepce véletlenszerű kiszóródását eredményezhették, amelynek mértékét a 2007/305/EK, a 2007/306/EK és a 2007/307/EK határozat, valamint a 2012/69/EU végrehajtási határozat elfogadásakor nehéz volt megbecsülni. A nyomokban előforduló, géntechnológiával módosított szervezetek mennyisége egyre csökkent.
            
         
               (6)
            
            
               E háttér-információk alapján helyénvaló további három évvel, azaz 2019. december 31-ig meghosszabbítani az átmeneti időszakot, hogy az Ms1 × Rf1, az Ms1 × Rf2 és a Topas 19/2 olajrepcefajta még meglévő nyomait teljes mértékben ki lehessen vonni az élelmiszer- és takarmányláncból.
            
         
               (7)
            
            
               A szóban forgó, géntechnológiával módosított anyag kivonásának további előmozdítása érdekében az is helyénvaló, ha a Bayer CropScience AG folytatja a 2007/305/EK, a 2007/306/EK és a 2007/307/EK határozat szerint előírt belső program végrehajtását, és adatokat gyűjt – mint ahogy azt korábban önkéntes alapon tette is – a szóban forgó anyagnak az Unióba Kanadából, azon egyetlen országból behozott olajrepcetermékekben való előfordulásáról, amelyben az említett olajrepcefajtákat kereskedelmi célokra termesztik. A Bayer CropScience AG vállalatnak 2019. január 1-jéig mindkét szempontról be kell számolnia a Bizottságnak.
            
         
               (8)
            
            
               A Bayer CropScience AG vállalatnak biztosítania kell, hogy a tanúsított referencia-szaporítóanyagok folyamatosan rendelkezésre álljanak, hogy az ellenőrző laboratóriumok elemzéseket végezhessenek az átmeneti időszakban.
            
         
               (9)
            
            
               A 2007/305/EK, a 2007/306/EK és a 2007/307/EK határozatot ezért ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/305/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               A címzett a termesztés és vetőmag-szaporítás tekintetében belső programot hajt végre annak érdekében, hogy biztosítsa az ACS-BNØØ4-7 olajrepce, az ACS-BNØØ1-4 olajrepce és az ACS-BNØØ4-7 × ACS-BNØØ1-4 olajrepce-hibridkombináció forgalomból való tényleges kivonását, valamint adatokat gyűjt a szóban forgó, géntechnológiával módosított szervezeteknek az Unióba Kanadából behozott olajrepce-szállítmányokban való előfordulásáról.
               A címzett 2019. január 1-jéig beszámol a Bizottságnak e program végrehajtásáról, valamint a szóban forgó, géntechnológiával módosított szervezeteknek az Unióba Kanadából behozott olajrepce-szállítmányokban való előfordulásáról.”
            
         
               2.
            
            
               A 2. cikk helyébe a következő szöveg lép:
               „2. cikk
               (1)   Az ACS-BNØØ4-7 olajrepcét, az ACS-BNØØ1-4 olajrepcét vagy az ACS-BNØØ4-7 × ACS-BNØØ1-4 olajrepce-hibridkombinációt tartalmazó, abból álló, illetve abból előállított anyagnak az 1829/2003/EK rendelet 8. cikke (1) bekezdésének a) pontja és 20. cikkének (1) bekezdése szerint bejelentett élelmiszerekben és takarmányokban való előfordulása 2019. december 31-ig megengedett, feltéve, hogy az előfordulás:
               
                           a)
                        
                        
                           véletlen vagy technikailag elkerülhetetlen; és
                        
                     
                           b)
                        
                        
                           aránya nem haladja meg a 0,1 tömegszázalékot.
                        
                     (2)   A címzett gondoskodik arról, hogy az ACS-BNØØ4-7 × ACS-BNØØ1-4 olajrepce tanúsított referencia-szaporítóanyaga rendelkezésre álljon az American Oil Chemists Society-n keresztül a következő internetcímen: https://www.aocs.org/attain-lab-services/certified-reference-materials-(crms).”
            
         
               3.
            
            
               A mellékletet el kell hagyni.
            
         2. cikk
   A 2007/306/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               A címzett a termesztés és vetőmag-szaporítás tekintetében belső programot hajt végre annak érdekében, hogy biztosítsa az ACS-BNØØ4-7 olajrepce, az ACS-BNØØ2-5 olajrepce és az ACS-BNØØ4-7 × ACS-BNØØ2-5 olajrepce-hibridkombináció forgalomból való tényleges kivonását, valamint adatokat gyűjt a szóban forgó, géntechnológiával módosított szervezeteknek az Unióba Kanadából behozott olajrepce-szállítmányokban való előfordulásáról.
               A címzett 2019. január 1-jéig beszámol a Bizottságnak e program végrehajtásáról, valamint a szóban forgó, géntechnológiával módosított szervezeteknek az Unióba Kanadából behozott olajrepce-szállítmányokban való előfordulásáról.”
            
         
               2.
            
            
               A 2. cikk helyébe a következő szöveg lép:
               „2. cikk
               (1)   Az ACS-BNØØ4-7 olajrepcét, az ACS-BNØØ2-5 olajrepcét vagy az ACS-BNØØ4-7 × ACS-BNØØ2-5 olajrepce-hibridkombinációt tartalmazó, abból álló, illetve abból előállított anyagnak az 1829/2003/EK rendelet 8. cikke (1) bekezdésének a) pontja és 20. cikkének (1) bekezdése szerint bejelentett élelmiszerekben és takarmányokban való előfordulása 2019. december 31-ig megengedett, feltéve, hogy az előfordulás:
               
                           a)
                        
                        
                           véletlen vagy technikailag elkerülhetetlen; és
                        
                     
                           b)
                        
                        
                           aránya nem haladja meg a 0,1 tömegszázalékot.
                        
                     (2)   A címzett gondoskodik arról, hogy az ACS-BNØØ4-7 × ACS-BNØØ2-5 olajrepce tanúsított referencia-szaporítóanyaga rendelkezésre álljon az American Oil Chemists Society-n keresztül a következő internetcímen: https://www.aocs.org/attain-lab-services/certified-reference-materials-(crms).”
            
         
               3.
            
            
               A mellékletet el kell hagyni.
            
         3. cikk
   A 2007/307/EK határozat 1. cikke helyébe a következő szöveg lép:
   
      „1. cikk
      (1)   A címzett a termesztés és vetőmag-szaporítás tekintetében belső programot hajt végre annak érdekében, hogy biztosítsa az ACS-BNØØ7-1 olajrepce forgalomból való tényleges kivonását, valamint adatokat gyűjt a szóban forgó, géntechnológiával módosított szervezetnek az Unióba Kanadából behozott olajrepce-szállítmányokban való előfordulásáról.
      A címzett 2019. január 1-jéig beszámol a Bizottságnak e program végrehajtásáról, valamint a szóban forgó, géntechnológiával módosított szervezeteknek az Unióba Kanadából behozott olajrepce-szállítmányokban való előfordulásáról.
      (2)   Az ACS-BNØØ7-1 olajrepcét tartalmazó, abból álló, illetve abból előállított anyagnak az 1829/2003/EK rendelet 8. cikke (1) bekezdésének a) pontja és 20. cikkének (1) bekezdése szerint bejelentett élelmiszerekben és takarmányokban való előfordulása 2019. december 31-ig megengedett, feltéve, hogy az előfordulás:
      
                  a)
               
               
                  véletlen vagy technikailag elkerülhetetlen; és
               
            
                  b)
               
               
                  aránya nem haladja meg a 0,1 tömegszázalékot.
               
            (3)   A címzett gondoskodik arról, hogy az ACS-BNØØ7-1 olajrepce tanúsított referencia-szaporítóanyaga rendelkezésre álljon az American Oil Chemists Society-n keresztül a következő internetcímen: https://www.aocs.org/attain-lab-services/certified-reference-materials-(crms).”
   
   4. cikk
   Az 1829/2003/EK rendelet 28. cikkében előírt, a géntechnológiával módosított élelmiszerek és takarmányok közösségi nyilvántartásában az ACS-BNØØ4-7 olajrepcére, az ACS-BNØØ1-4 olajrepcére és az ACS-BNØØ4-7 × ACS-BNØØ1-4 olajrepce-hibridkombinációra, az ACS-BNØØ4-7 olajrepcére, az ACS-BNØØ2-5 olajrepcére és az ACS-BNØØ4-7 × ACS-BNØØ2-5 olajrepce-hibridkombinációra, valamint az ACS-BNØØ7-1 olajrepcére vonatkozó bejegyzéseket e határozat figyelembevétele érdekében módosítani kell.
   5. cikk
   E határozat címzettje a Bayer CropScience AG, Alfred-Nobel-Str. 50, D-40789 Monheim am Rhein, Németország.
   
      Kelt Brüsszelben, 2016. december 14-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 268., 2003.10.18., 1. o.
   
   
      (2)  A Bizottság 2007/305/EK határozata (2007. április 25.) az Ms1 × Rf1 (ACS-BNØØ4-7 × ACS-BNØØ1-4) hibrid olajrepce és az abból előállított termékek forgalomból való kivonásáról (HL L 117., 2007.5.5., 17. o.).
   
      (3)  A Bizottság 2007/306/EK határozata (2007. április 25.) az Ms1 × Rf2 (ACS-BNØØ4-7 × ACS-BNØØ2-5) hibrid olajrepce és az abból előállított termékek forgalomból való kivonásáról (HL L 117., 2007.5.5., 20. o.).
   
      (4)  A Bizottság 2007/307/EK határozata (2007. április 25.) a Topas 19/2 (ACS-BNØØ7-1) olajrepce és az abból előállított termékek forgalomból való kivonásáról (HL L 117., 2007.5.5., 23. o.).
   
      (5)  A Bizottság 2012/69/EU végrehajtási határozata (2012. február 3.) a 2007/305/EK, 2007/306/EK és 2007/307/EK határozatoknak az Ms1 × Rf1 (ACS-BNØØ4-7 × ACS-BNØØ1-4) hibrid olajrepce, az Ms1 × Rf2 (ACS-BNØØ4-7 × ACS-BNØØ2-5) hibrid olajrepce és a Topas 19/2 (ACS-BNØØ7-1) olajrepce és az azokból előállított termékek nyomaira vonatkozó türelmi időszak tekintetében történő módosításáról (HL L 34., 2012.2.7., 12. o.).